DECRETO 109/2004, do 27 de maio, de modificación do Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupacións de voluntarios e entidades colaboradoras en materia de protección civil de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 07/06/2004

O Decreto 8/2003, do 18 de xaneiro, estableceu a nova estrutura orgánica da Xunta, desenvolvida posteriormente polos decretos de estruturas orgánicas das distintas consellerías.
Esta novas estruturas fan necesario adaptar a composición dos distintos órganos establecidos no Decreto 56/2000, do 3 de marzo.
Por todo isto, en virtude do disposto na Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 22 de outubro, por proposta do conselleiro de Xustiza, Interior e Administración Local, e logo da deliberación do Consello da Xunta de Galicia, na súa reunión do vinte e sete de maio de dous mil catro,
DISPOÑO:
Artigo primeiro.-Dáselle nova redacción aos artigos do Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupacións de voluntarios e entidades colaboradoras en materia de protección civil que de seguido se relacionan:
Artigo 8º.2:
«2. O Pleno da Comisión Galega de Protección Civil estará composto por:
a) Presidente: o presidente da Xunta de Galicia.
b) Vicepresidente: o conselleiro de Xustiza, Interior e Administración Local.
c) Vogais:
-Representantes da Xunta de Galicia: os directores xerais de Interior e Protección Civil; de Organización e Sistemas Informáticos; de Obras Públicas; de Transportes; de Centros e Inspección Educativa; de Industria, Enerxía e Minas; de Comunicación Social e Audiovisual; de Saúde Pública; da División de Asistencia Sanitaria; de Administración Local; de Relacións Laborais; de Montes e Industrias Forestais; de Voluntariado, do organismo autónomo Augas de Galicia e o subdirector xeral de Control, Salvamento Marítimo e Loita contra a Contaminación.
-Representantes da Administración local: un deputado representante de cada deputación provincial de Galicia, nomeado polo correspondente pleno; os alcaldes dos concellos da Coruña, Lugo, Ourense, Pontevedra, Ferrol, Santiago de Compostela e Vigo, ou concelleiros nos que deleguen, e catro representantes da Federación Galega de Municipios e Provincias.
-Representantes da Administración do Estado: tres representantes nomeados polo delegado de Goberno en Galicia.
-Un representante das asociacións e agrupacións de voluntarios de Protección Civil, nomeado polos presidentes das Agrupacións de Voluntarios de Protección Civil da Comunidade Autónoma de Galicia.
-Un representante dos parques de bombeiros.
-O presidente da Cruz Vermella en Galicia.
d) Secretario: o subdirector xeral de Protección Civil.
No suposto de suplencia, no ámbito da Xunta de Galicia deberá ser levada a cabo por persoal con cargo de subdirector xeral ou equivalente».
Artigo 9º.3:
«3. A Comisión Permanente estará composta por:
a) Presidente: o conselleiro de Xustiza, Interior e Administración Local.
b) Vicepresidente: o director xeral de Interior e Protección Civil.
c) Vocais: cinco representantes da Administración autonómica e dous representantes da Administración xeral do Estado, nomeados de entre os seus membros pola Comisión Galega de Protección Civil; dous representantes da Administración local nomeados pola súa representación no Pleno da Comisión Galega de Protección Civil; o representante das Agrupacións de Voluntarios de Protección Civil e o representante dos parques de bombeiros que son membros do Pleno da Comisión Galega de Protección Civil.
d) Secretario: o subdirector xeral de Protección Civil».
Artigo 13º.1:
«1. O Comité Autonómico de Coordinación Operativa de Protección Civil da Xunta de Galicia estará composto por:
-O director xeral de Interior e Protección Civil, que o presidirá.
-O subdirector xeral de Protección Civil, que actuará como vicepresidente.
-Un representante da Dirección Xeral de Organización e Sistemas Informáticos; de Obras Públicas; de Transportes; de Centros e Inspección Educativa; de Industria, Enerxía e Minas; de Comunicación Social e Audiovisual; de Saúde Pública; da División de Asistencia Sanitaria; de Recursos Mariños; de Xustiza; de Administración Local; de Relacións Laborais; da Academia Galega de Seguridade; de Voluntariado; de Montes e Industrias Forestais, e do organismo autónomo Augas de Galicia, todos eles con categoría mínima de subdirector xeral, designados polo seu director xeral. Cada dirección xeral designará ademais un representante suplente con categoría mínima de xefe de servizo.
-O xefe do Servizo de Planificación, que será o secretario».
Artigo 15º:
«Composición:
1. Os comités provinciais de Coordinación Operativa estarán compostos por todos os delegados da Xunta de Galicia na provincia correspondente, baixo a presidencia do delegado provincial da Consellería de Xustiza, Interior e Administración Local. Actuará como secretario o xefe da Xefatura Provincial de Protección Civil.
2. Cada delegado nomeará un suplente de entre os funcionarios da súa delegación, con categoría de xefe de servizo.
3. Os comités provinciais de Coordinación Operativa de Protección Civil estará coordinados pola Dirección Xeral de Interior e Protección Civil.
4. O presidente poderá convocar para as reunións do comité, con voz e sen voto, técnicos de recoñecida competencia na materia».
Artigo 34º:
«O Pleno da Comisión Galega de Risco de Incendios está composto por:
-Presidente: o director xeral de Interior e Protección Civil.
-Vicepresidente: o subdirector xeral de Protección Civil.
-Vogais: dous xefes de servizo das xefaturas provinciais de Protección Civil.
Os xefes dos parques de bombeiros das cidades da Coruña, Lugo, Ourense, Pontevedra, Vigo, Ferrol e Santiago de Compostela.
Un xefe por cada cinco dos restantes parques de bombeiros de Galicia, nomeado entre eles.
Un representante da Academia Galega de Seguridade.
Un representante da Dirección Xeral de Montes e Industrias Forestais.
Un representante da Dirección Xeral de Industria, Enerxía e Minas.
Un representante da Dirección Xeral de Urbanismo.
Tres persoas de recoñecida competencia en materia de incendios, designados polo presidente da Comisión Galega de Protección Civil.
-Secretario: o xefe do Servizo de Planificación da Dirección Xeral de Interior e Protección Civil».
Artigo 35º.3:
«3. A Comisión Permanente da Comisión Galega de Risco de Incendios estará composta por:
-Presidente: o subdirector xeral de Protección Civil.
-Vogais: os dous xefes de servizo das xefaturas provinciais de Protección Civil, dous xefes dos parques de bombeiros dos que forman parte do Pleno da Comisión Galega de Risco de Incendios, nomeados entre eles, e unha persoa de recoñecida competencia das que integran o Pleno.
-Secretario: o xefe do Servizo de Planificación da Dirección Xeral de Interior e Protección Civil».
Artigo 39º:
«A Comisión Galega do Risco Químico estará constituída por:
-Presidente: o director xeral de Interior e Protección Civil.
-Vicepresidente: o subdirector xeral de Protección Civil.
-Vogais: da Administración autonómica, un representante por cada unha das direccións xerais de Industria, Enerxía e Minas; Saúde Pública; Calidade e Avaliación Ambiental e organismo autónomo Augas de Galicia.
Dous xefes de servizo das xefaturas provinciais de Protección Civil.
Un representante técnico das delegacións en Galicia das seguintes entidades: Federación Española de Industria Química (Feique); Asociación de Empresas da Industria do Refinamento de Petróleo; Comisión de Seguridade das Industrias Siderometalúrxicas e Asociación de Transportistas de Mercadorías Perigosas.
Tres persoas de recoñecida competencia en materia de riscos químicos, designadas polo presidente da Comisión Galega de Protección Civil.
A Administración xeral do Estado poderá designar un representante técnico.
-Secretario: o xefe do Servizo de Planificación da Dirección Xeral de Interior e Protección Civil».
Artigo 42º:
«A Comisión Galega de Transporte de Mercadorías Perigosas estará constituída por:
-Presidente: o director xeral de Interior e Protección Civil.
-Vicepresidente: o subdirector xeral de Protección Civil.
-Vogais: da Administración autonómica, un representante por cada unha das direccións xerais de Obras Públicas; Transportes; Industria, Enerxía e Minas; Recursos Mariños e Calidade e Avaliación Ambiental.
Un representante da Federación Española de Industria Química (Feique).
Un representante da Asociación de Transportistas de Mercadorías Perigosas.
A Administración xeral do Estado poderá designar tres representantes técnicos na comisión se así o considera.
Tres persoas de recoñecida competencia nesta materia, designadas polo presidente da Comisión Galega de Protección Civil.
-Secretario: o xefe do Servizo de Planificación da Dirección Xeral de Interior e Protección Civil».
Artigo 45º:
«A Comisión de Seguridade Vial da Comunidade Autónoma de Galicia estará constituída por:
-Presidente: o conselleiro de Xustiza, Interior e Administración Local.
-Vicepresidente: o director xeral de Interior e Protección Civil.
-Vogais: da Administración autonómica: os directores xerais de Obras Públicas; Transportes; Centros e Inspección Educativa; Industria, Enerxía e Minas; Saúde Pública e da Academia Galega de Seguridade, dos que catro formarán parte como vogais na Comisión Galega de Tráfico e Seguridade da Circulación Vial.
Tres representantes da Federación Galega de Municipios e Provincias.
-Secretario: o subdirector xeral de Protección Civil».
Artigo 48º.1:
«1. A comisión estará constituída por:
a) Presidente: o director xeral de Interior e Protección Civil.
b) Vicepresidente primeiro: o subdirector xeral de Xestión do Dominio Público Hidráulico de Augas de Galicia.
c) Vicepresidente segundo: o subdirector xeral de Protección Civil.
d) Vogais:
-Un representante da Consellería de Política Territorial, Obras Públicas e Vivenda.
-Un representante da Consellería de Política Agroalimentaria e Desenvolvemento Rural.
-Un representante da Consellería de Medio Ambiente.
-Un representante da Consellería de Sanidade.
-Un representante da Consellería de Innovación, Industria e Comercio.
-Un representante da Federación Galega de Municipios e Provincias.
-Dous representantes, por parte dos titulares con maior número de presas e capacidade de encoros de Galicia-Costa, un da provincia da Coruña e outro da provincia de Pontevedra.
-Dous representantes por parte dos titulares con maior número de presas e capacidade de encoros, un da bacía do Miño e outro da bacía do Sil.
-Dous representantes das empresas de abastecementos de auga potable máis significativas de Galicia.
e) Secretario: o xefe do Servizo de Planificación da Dirección Xeral de Interior e Protección Civil».
Artigo 76º, puntos 2 e 3:
«2. Os plans territoriais de protección civil, de ámbito inferior ao da Comunidade Autónoma (comarcais, supramunicipais e municipais) serán homologados pola Comisión Galega de Protección Civil e, posteriormente, aprobados polo órgano competente da entidade local.
3. Os plans específicos de protección civil da Comunidade Autónoma de Galicia, serán homologados pola Comisión Galega de Protección Civil e, posteriormente, aprobados polo conselleiro de Xustiza, Interior e Administración Local, por proposta do director xeral de Interior e Protección Civil».
Artigo segundo.-Todas as referencias contidas neste decreto aos distintos órganos, organismos ou entidades hai que entendelas feitas ás estruturas orgánicas establecidas nos decretos relativos ás distintas consellerías e en concreto ao Decreto 226/2003, do 11 de abril, polo que se establece a estrutura orgánica da Consellería de Xustiza, Interior e Administración Local.
Santiago de Compostela, vinte e sete de maio de dous mil catro.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración Local